Engin Akyurek va Eda Eje juftligi, Italiyada restoran ochayotgan Jan Yaman: turk ijodkorlarining yangi loyiha hamda rejalari (foto)

So‘nggi paytlarda taniqli aktyorlarning raqamli platforma loyihalarida ishtirok etishi bilan tobora ko‘proq yangi seriallar paydo bo‘lmoqda. Bu yosh aktyorlar uchun har tomonlama foydalidir, chunki ularga teleloyihalarda rol o‘ynash imkoniyati beriladi, deb yozadi “Yandeks Dzen”.

“Uch opa-singil”

“Oila uchun” seriali muxlislari tomonidan Kaan sifatida yodda qolgan va shu paytgacha atigi 3 ta loyihada rol o‘ynagan mahoratli aktyor Eren O‘ren kuz mavsumida boshlanadigan “Uch opa-singil” serialida yozgi tanaffusdan keyin yana ekranlarda paydo bo‘ladi.
Yangi serial juftligi

Ma’lumki, ijtimoiy tarmoqlardagi aktyorlarning bir-birining akkauntlariga obuna bo‘lishi ko‘pincha yangi loyihadan darak beradi. Shunday qilib, Engin Akyurek Eda Ejening akkauntiga obuna bo‘lishi aktyorlar Disney + ning bitta loyihasida birga rol o‘ynashlari mumkin degan taxminga aylandi.
Seray Kaya va Berk O‘ktay — yangi loyiha “Yorug‘lik nuri” 

“Mahbus” serialidagi suratga olish ishlarini endigina yakunlagan Seray Kaya va “Qora niyat” loyihasini tark etgan Berk O‘ktay yangi “Yorug‘lik nuri” loyihasida bosh ijrochilarga aylandi. Bu yangi psixologik drama bo‘lib, ba’zida hayotdagi eng og‘ir voqealar keskin burilish nuqtasi va yorug‘lik nuriga aylanishi mumkinligi haqida hikoya qiladi. Suratga olish ishlari Italiya va Turkiyada bo‘lib o‘tadi.
Jan Yaman faoliyat doirasini kengaytiradi

Jan Yaman faoliyat doirasini kengaytiradi. Advokat, aktyor, model, parfyumer (o‘zining parfyumeriya liniyasini ochdi), yozuvchi (biografik kitob nashr etdi) va endi aktyor o‘zini restoran sohasida sinab ko‘rishga qaror qildi.

U Italiyada steykxaus ochishni rejalashtirmoqda. Steykxauslar – asosiy taomi go‘sht bo‘lgan restoranlardir. Ma’lumotlarga ko‘ra, Jan mashhur Nusret steykxausi bilan raqobatlashishga qaror qilgan. Bu asosan Istanbuldagi go‘shtli taomlar bilan juda mashhur bo‘lgan restoranlar tarmog‘idir. Jan Yaman o‘zining yangi loyihasi uchun taxminan 3 million yevro sarflashni rejalashtirmoqda.
“Muhabbat taktikasi-2” filmini suratga olish ishlari boshlandi

Demet O‘zdemirda koronavirus testi manfiy chiqdi, shuning uchun “Muhabbat taktikasi-2” filmini suratga olish ishlari 2022-yil 22-iyuldan boshlandi. Shuningdek, aktrisa yaqinda bo‘lib o‘tadigan nikoh bazmini ham rejalashtirmoqda.
Erkan Petekkayaning yangi loyihalari

Reytinglari pastligi sababli boshidayoq to‘xtatilgan “Senga va’da beraman” serialida so‘nggi marta teleekranlarda paydo bo‘lgan Erkan Petekkaya bu mavsumda birdaniga 2 ta loyihada ishtirok etadi. Bu “Kinoga kel” filmi va “O‘sha qiz” serialidir.
Ibrohim Xalil Jeyhanning yangi taronasi

“Ishonchli” seriali muxlislari unda bosh rolni ijro etgan Ibrohim Xalil Jeyhanning raqamli platformalar uchun yozgan yangi “Derin özledim” klipini tomosha qilishlari mumkin. Aktyorga konsertlar uchun ko‘plab takliflar tushmoqda.
Ammo Ibrohimning fikricha, konsert uchun yana bir nechta qo‘shiqlar, jumladan, o‘z kompozitsiyasini tayyorlash va shundan keyingina professional musiqiy karyerasini qurish kerak. 2022-yil 22-iyun kuni bo‘lib o‘tgan translyatsiyaning birinchi kunida klipni allaqachon YouTube’da 125 mingdan ortiq obunachi tomosha qilgan.